เจ้าชายเอ็ดเวิร์ด ดยุกแห่งเอดินบะระ

เจ้าชายเอ็ดเวิร์ด ดยุกแห่งเอดินบะระ หรือพระนามเต็ม เอ็ดเวิร์ด แอนโทนี ริชาร์ด หลุยส์ (; ประสูติ 10 มีนาคม ค.ศ. 1964) เป็นพระบรมวงศ์ในราชวงศ์อังกฤษ โดยพระองค์เป็นพระราชโอรสพระองค์เล็กในสมเด็จพระราชินีนาถเอลิซาเบธที่ 2 แห่งสหราชอาณาจักรและเจ้าชายฟิลิป ดยุกแห่งเอดินบะระ พระองค์ทรงดำรงพระอิสริยยศเป็น เอิร์ลแห่งเวสเซ็กซ์ มาตั้งแต่ ค.ศ. 1999 จนกระทั่ง ค.ศ. 2023 สมเด็จพระเจ้าชาลส์ที่ 3 แห่งสหราชอาณาจักร พระเชษฐา ทรงสถาปนาพระองค์เป็น ดยุกแห่งเอดินบะระ และในปัจจุบันทรงอยู่ในอันดับที่สิบสี่ของลำดับการสืบราชบัลลังก์อังกฤษ

พระประวัติ 
เจ้าชายเอ็ดเวิร์ดประสูติเมื่อวันที่ 10 มีนาคม พ.ศ. 2507 ณ พระราชวังบักกิงแฮม กรุงลอนดอน โดยมีพระมารดาคือสมเด็จพระราชินีนาถเอลิซาเบธที่ 2  อดีตสมเด็จพระราชินีนาถแห่งสหราชอาณาจักรและเครือจักรภพ พระราชธิดาพระองค์ใหญ่ใน สมเด็จพระเจ้าจอร์จที่ 6 และ สมเด็จพระราชินีเอลิซาเบธ (ต่อมาภายหลังคือ สมเด็จพระราชชนนี) ส่วนพระบิดาคือเจ้าชายฟิลิป ดยุกแห่งเอดินบะระ พระราชโอรสพระองค์เดียวใน เจ้าชายแอนดรูว์แห่งกรีซและเดนมาร์ก และ เจ้าหญิงอลิซแห่งบัทเทนแบร์ก เจ้าชายเอ็ดเวิร์ดมีพระเชษฐาและพระเชษฐภคินีร่วมพระอุทรคือ สมเด็จพระเจ้าชาร์ลส์ที่ 3, เจ้าหญิงแอนน์ และ เจ้าชายแอนดรูว์ตามลำดับ

ด้านการศึกษา

ด้านอาชีพการงาน

เสกสมรส 

วันที่ 6 มกราคม พ.ศ. 2542 โซฟียอมรับหมั้นจากเจ้าชายเอ็ดเวิร์ด พระราชโอรสองค์สุดท้องในสมเด็จพระราชินีนาถอลิซาเบธที่ 2 และเจ้าชายฟิลิป ดยุกแห่งเอดินบะระ งานอภิเษกสมรสจัดขึ้นวันที่ 19 มิถุนายน ปีเดียวกันนั้นเอง ที่มหาวิหารเซ้นท์จอร์จ พระราชวังวินด์เซอร์ ซึ่งต่างจากพระราชพิธีอภิเษกสมรสของพระราชโอรสพระราชธิดาพระองค์อื่น ๆ ที่จัดที่เวสต์มินสเตอร์แอบบีย์ หรืออาสนวิหารเซนต์พอล แสดงให้เห็นว่าคู่บ่าวสาวทรงพระประสงค์ที่จะต่างไปจากพี่ (และพี่ตามกฎหมาย) ของพระองค์

ในวันทรงเสกสมรสนั้น สมเด็จพระราชินีนาถทรงสถาปนาเจ้าชายเอ็ดเวิร์ดให้เป็นเอิร์ลแห่งเว็สเซ็กส์ และไวเคานต์เซเวิร์น (ตามที่ครอบครัวของโซฟีอยู่ที่ชายแดนของแคว้นเวลส์) และตามธรรมเนียมของบรรดาศักดิ์ยุโรป (Peer) โซฟีรับเอาพระนามและพระอิสริยยศทั้งหมดของพระสวามีมา โดยดำรงพระอิสริยยศเป็นเจ้าหญิงแห่งสหราชอาณาจักร ด้วยบรรดาศักดิ์ HRH The Princess Edward, Countess of Wessex และในฐานะพระราชสุณิสา (Daughter-in-law) พระองค์เดียวในขณะนั้น  โซฟีจึงอยู่ในลำดับที่ 3 แห่งโปเจียมแห่งสหราชอาณาจักรฝ่ายใน คือถัดจากสมเด็จพระราชินีนาถ สมเด็จพระราชินีอลิซาเบธ พระราชชนนี

 เลดีลูอีส อลิซ เอลิซาเบธ แมรี เมานต์แบ็ตเทน-วินด์เซอร์ (Lady Louise Alice Elizabeth Mary Mountbatten-Windsor) เกิดเมื่อวันที่ 8 พฤศจิกายน พ.ศ. 2546 ณ โรงพยาบาลฟริมลีย์พาร์ค เมืองฟริมลีย์ มณฑลเซอร์เรย์
 เจมส์ อเล็กซานเดอร์ ฟิลิป ธีโอ เมานต์แบ็ตเทน-วินด์เซอร์ เอิร์ลแห่งเวสเซกซ์ (James Alexander Philip Theo Mountbatten-Windsor, Earl of Wessex) เกิดเมื่อวันที่ 17 ธันวาคม พ.ศ. 2550 ณ โรงพยาบาลฟริมลีย์พาร์ค เมืองฟริมลีย์ มณฑลเซอร์เรย์

ดยุกแห่งเอดินบะระ 
วันที่ 10 มีนาคม 2566 สำนักพระราชวังบักกิงแฮม ออกแถลงการณ์ว่า สมเด็จพระเจ้าชาร์ลส์ที่ 3 ทรงพระกรุณาโปรดเกล้าโปรดกระหม่อมพระราชทานบรรดาศักดิ์ ดยุกแห่งเอดินบะระ แก่เจ้าชายเอ็ดเวิร์ด เอิร์ลแห่งเวสเซกส์และฟอร์เฟอร์ ให้ดำรงพระอิสริยยศที่ เจ้าชายเอ็ดเวิร์ด ดยุกแห่งเอดินบะระ เนื่องในวโรกาสวันคล้ายวันประสูติของเจ้าชายเอ็ดเวิร์ด ครบรอบ 59 พรรษา

ทั้งนี้ โซฟี เคาน์เตสแห่งเวสเซกส์และฟอร์เฟอร์ จะดำรงพระอิสริยยศที่ โซฟี ดัชเชสแห่งเอดินบะระ

พระกรณียกิจ

พระอิสริยยศและเครื่องราชอิสริยาภรณ์

พระอิสริยยศ 

 10 มีนาคม 2507 – 19 มิถุนายน 2542: ฮิสรอยัลไฮเนส เจ้าชายเอ็ดเวิร์ดแห่งสหราชอาณาจักร (His Royal Highness The Prince Edward)
 19 มิถุนายน 2542 – 10 มีนาคม 2566 : ฮิสรอยัลไฮเนส เจ้าชายเอ็ดเวิร์ด เอิร์ลแห่งเวสเซกซ์ (His Royal Highness The Prince Edward, Earl of Wessex)
 10 มีนาคม 2562 – ปัจจุบัน  : ฮิสรอยัลไฮเนส  เจ้าชายเอ็ดเวิร์ด เอิร์ลแห่งฟอร์ฟาร์ (His Royal Highness The Prince Edward, Earl of Forfar) ใช้ในสกอตแลนด์
10 มีนาคม 2566 - ปัจจุบัน : ฮิสรอยัลไฮเนส เจ้าชายเอ็ดเวิร์ด ดยุกแห่งเอดินบะระ (His Royal Highness The Prince Edward, Duke of Edinburgh)

เครื่องราชอิสริยาภรณ์ 
 เครื่องราชอิสริยาภรณ์อัศวินแห่งการ์เตอร์ (Knight of the Garter) เมื่อวันที่ 23 เมษายน พ.ศ. 2549

พงศาวลี

อ้างอิง 

อ็ดเวิร์ด เอิร์ลแห่งเวสเซกซ์
อ็ดเวิร์ด เอิร์ลแห่งเวสเซกซ์
เอิร์ลแห่งเวสเซกซ์
ไนต์ออฟเดอะการ์เตอร์

ตระกูลโบวส์-ลีออน